open-index/open-wikipedia-markdown huggingface dataset:
Eerikinkatu (Turku)

**Eerikinkatu** () on yksi Turun ruutukaavakeskustan pääkaduista. Se kulkee Aurajoen suuntaisena Multavierunkadulta Sairashuoneenkadulle. Kauppiaskadun ja Kristiinankadun välillä Eerikinkatu on sallittu ainoastaan joukkoliikenteelle.

## Historia
Eerikinkatu tunnettiin aiemmin nimellä Pyhän Eerikin katu (). Vuonna 1890 asetettu nimitoimikunta lyhensi kadun nimen Eerikinkaduksi.

## Kohteita kadun varrella

Eerikinkadun varrella sijaitsevat muiden muassa:
*Eerikinkatu 1–3: Turun seurakuntien toimitiloja
**virastotalo Erik Lindroos 1956–1957 
**diakoniakeskus ja nuortentalo Veijo Kahra, 1961
*Eerikinkatu 7: Lintula
**Albert Richardtson, 1930–1931 
**piharakennus Erik Bryggman, 1936
**entinen Kino-Palatsi 
* Eerikinkatu 10: Hamburger Börs
* Eerikinkatu 11: Sokos Wiklund
* Kauppatori
* Hansakortteli, jossa Eerikinkadun puolella sijaitsevat:
** Eerikinkatu 13, Turun ruotsalainen teatteri, Pehr Johan Gylich 1839
** Eerikinkatu 15, Antintalo, Karl Viktor Reinius 1891
** Eerikinkatu 17, liiketalo, Selim A. Lindqvist 1913
* Eerikinkatu 14: KOP-kolmio
**Viljo Revell 1962
* Eerikinkatu 16: Kauppahalli
**Gustaf Nyström, 1893–1896 
* Eerikinkatu 18: entinen Cygnaeuksen koulu
** Selim Lindqvist ja Bruno Granholm 1886–1887 
**nykyisin Panimoravintola Koulu
* Eerikinkatu 21: entinen Pääposti
**Selim Savonius ja  Torsten Montell 1933 
* Eerikinkatu 23: Seurahuone
** Erik Bryggman ja Ilmari Ahonen 1928 
* Eerikinkatu 24: Turun VPK:n talo
**Karl Victor Reinius 1891–1892 
* Eerikinkatu 26: KELAn toimitalo
**Aarne Ehojoki 1971 
* Eerikinkatu 30: Turun työväentalo
** Ilmari Ahonen 1939–1940 
* Eerikinkatu 34: entinen kaasulaitos
**Arthur Kajanus 1899 
**nyt Siirtolaisuusinstituutti
* Eerikinkatu 35: Turun keskuspaloasema
**J. Eskil Hindersson, 1913–1916 
* Eerikinkatu 40-42: Turun poliisitalo

## Poikkikadut

* Multavierunkatu
* Aninkaistenkatu
* Brahenkatu
* Kauppiaskatu
* Aurakatu
* Kristiinankatu
* Humalistonkatu
* Eskelinkatu
* Käsityöläiskatu
* Ursininkatu
* Koulukatu
* Puistokatu
* Sairashuoneenkatu

## Lähteet
* 

### Viitteet

## Aiheesta muualla
Turun VPK

**Turun VPK** on Turussa toimiva Suomen vanhin vapaaehtoinen palokunta ja Pohjoismaiden vanhin yhä toiminnassa oleva vapaaehtoinen palokunta. Sen perustamiskokous pidettiin 28. elokuuta 1838 Kupittaanpuiston kaivosalissa, ja palokunta suoritti ensimmäisen sammutustehtävänsä  29. toukokuuta 1840.

Nykyisin Turun VPK toimii Varsinais-Suomen pelastuslaitoksen sopimuspalokuntana. Vuoden 1998 lopussa vapaapalokunnan jäsenmäärä oli 216 henkeä.

Toimitalo, Turun VPK:n talo, sijaitsee Turun keskustassa Eerikinkadun ja Eskelinkadun kulmassa.

## Kalusto
* RVS161 pelastusyksikkö
* RVS1612 sammutusauto
* RVS163 säiliöauto
* RVS167 miehistöauto

## Entiset ajoneuvot
Turun VPK hankki ensimmäisen paloautonsa vuonna 1924 ja vuonna 1925 Turun VPK hankki kolme Ford-merkkistä autoa sekä hinattavan moottoriruiskun. Vuonna 1933 se hankki Packard-merkkisen avomallisen henkilöauton, joka muutettiin 1938 umpikoriseksi. Vuonna 1936 hankittiin Chevrolet-merkkinen kuorma-auto. Sotavuosina VPK sai Chevrolet-kuorma-auton läänin palokuntaliitolta, joka oli saanut sen lahjoituksena Ruotsista. Vuonna 1954 VPK hankki ensimmäisen varsinaisen sammutusauton Vanajan, ja vuonna 1958 Dodge Power Wagonin. 1968 ja 1970 käyttöön hankittiin kaksi Internationalin sammutusautoa, joista luovuttiin vuonna 2000. Vuodesta 2004 vuoteen 2012 VPK:lla oli käytössä Varsinais-Suomen Aluepelastuslaitoksen Volvo F6 -sammutusauto, tunnukseltaan T62.

## Aiheesta muualla
* Turun VPK:n kotisivu
Eerikinkatu

**Eerikinkatu** voi tarkoittaa ainakin seuraavia:

*Eerikinkatu, katu Helsingissä
*Eerikinkatu, katu Turussa.
Elena Berkova

**Elena Berkova** (, s. 1. huhtikuuta 1985 Murmansk, Neuvostoliitto) on venäläinen malli ja pornotähti. Hänen uransa alkoi jo teinivuosina ja vuonna 2002, kun hän työskenteli norjalaisen erotiikkavalokuvaajan Petter Hegren kanssa. Berkovan muutettua Pietariin 2003 hän perusti hardcore-sivuston. Silloin hän esiintyi myös yhdysvaltalaisessa anaaliseksituotannossa. Hän on näytellyt useissa pornoelokuvissa.

## Lähteet

## Aiheesta muualla
*
Jääpallon maailmanmestaruuskilpailut 2005

**25. [[jääpallon maailmanmestaruuskilpailut]]** järjestettiin 30. tammikuuta–6. helmikuuta 2005 Kazanissa, Tatarstanissa  Venäjällä. Kisoihin osallistui 12 joukkuetta. Mestaruuden voitti Ruotsi kaadettuuan finaalissa Venäjän 2–5. Kazakstan voitti pronssia voitettuaan pronssiottelussa Suomen 3–5.

## A-sarja

### Välierät

### Pronssiottelu

### Loppuottelu

## Mitalistijoukkueet

## Parhaat maalintekijät

## Parhaat pelaajat
*Paras maalivahti:Aleksander Kosyntjuk (Kazakstan)
*Paras puolustaja: Marcus Bergwall (Ruotsi)
*Paras keskikenttäpelaaja: Magnus Muhrén (Ruotsi)
*Paras hyökkääjä: Sergei Obuhov (Venäjä)

## B-sarja

### Sijoitusottelut

### A-sarjan karsintaottelu

## Lähteet
Andrew Kishino

**Andrew Kishino** (s. 20. maaliskuuta 1970 Toronto, Ontario) on kanadalainen ääninäyttelijä, joka on tehnyt enimmäkseen äänirooleja videopeleihin.

## Ura
Kishino aloitti uransa rap-artistina, jolloin häntä pidettiin yhden hitin ihmeenä vuonna 1991, kappaleella "I Rhyme the World in 80 Days". Sittemmin Kishino muutti Los Angelesiin, jossa hän työskenteli aluksi hip-hop musiikin tuottajana. 2000-luvun alussa hän on tehnyt uraa ääninäyttelijänä, toimien useimmiten mainosäänenä, sekä videopelien ääninäyttelijänä. Kishino on tehnyt myös äänirooleja animaatioihin The Grim Adventures of Billy & Mandy ja Hämmästyttävä Hämähäkkimies, sekä toiminut kertojana televisiosarjoissa E! True Hollywood Story, ESPN Hollywood ja Beef: The Series.

## Filmografia

## Aiheesta muualla
* CED Voices
* Voice Chasers
Legion of Doom

**Legion of Doom** () on nimitys eräälle 90-luvun tunnetuimmista jääkiekon hyökkäyskolmikoista eli hyökkäysketjuista. Se toimi syksystä 1994 kevääseen 1997 Philadelphia Flyersin pelottavimpana hyökkäyskolmikkona. Ketjun vasemmassa laidassa pelasi yhdysvaltalainen John LeClair, keskushyökkääjänä kanadalainen Eric Lindros ja oikeana laitahyökkääjänä ruotsalainen Mikael Renberg. Ketjussa oli yhdistelmä älyä, maalintekotaitoa ja voimaa. 

Legion of Doomia edelsi *Crazy Eights* -ketju, jossa pelasivat Lindros, Mark Recchi ja Brent Fedyk. Legion of Doom -ketju sai alkunsa "tynkäkauden" (1994–1995) aikana, jolloin Recchi siirtyi Montrealiin ja LeClair Philadelphiaan. Kauden aikana kolmikko LeClair – Lindros – Renberg teki kaikkiaan 80 maalia ja 96 syöttöpistettä. Eric Lindros sai tuolloin kasaan 70 pistettä, jakaen liigan pistepörssin ykköspaikan Jaromír Jágrin kanssa.

Ketju pysyi kasassa myös kauden 1995–1996 tehden 121 maalia ja 134 syöttöä.

Kolmikon viimeiseksi yhteiseksi kaudeksi jäi NHL-kausi 1996–1997, jolloin he tekivät 104 maalia ja 131 syöttöä. Philadelphia eteni Stanley Cupin finaaleihin, mutta hävisi Detroit Red Wingsille otteluvoitoin 4–0. Ketju keräsi pudotuspeleissä tehopisteet 26+32.

Kesällä 1997 Flyers myi Renbergin, joten kolmikon tiet erosivat.

## Lähteet
* 
* Great Moments: The Legion of Doom Wreaks Havoc on NHL

## Aiheesta muualla
*
Pohjoismaiden seitsenvuotinen sota

**Pohjoismaiden seitsenvuotinen sota** oli Tanska-Norjan, Puola-Liettuan ja Lyypekin muodostaman liittouman ja Ruotsin välinen sota vuosina 1563–1570, minkä syynä oli kilpailu Itämeren herruudesta.

Sotatoimien aikana Ruotsin eteläiset osat kärsivät pahasti.  Sota päättyi vuonna 1570 allekirjoitettuun Stettinin rauhaan, joka ei sisältänyt alueluovutuksia millekään osapuolelle.

## Katso myös
*Liivinmaan sota

## Lähteet

## Aiheesta muualla
* Seitsenvuotinen sota
Joseph L. Mankiewicz

**Joseph L. Mankiewicz** (11. helmikuuta 1909 Wilkes-Barre, Pennsylvania – 5. helmikuuta 1993 Bedford, New York) oli yhdysvaltalainen elokuvaohjaaja, -käsikirjoittaja ja -tuottaja.  

Aloitti uransa käsikirjoittajana 1930-luvun vaihteessa ja siirtyi myös ohjaamaan 1940-luvun puolessavälissä. Hänen uransa tunnetuimpia elokuvia ovat mm. *[[Kummitus ja rouva Muir]]* (The Ghost and Mrs. Muir, 1947), *[[Kaikki Eevasta]]* (All About Eve, 1950), *[[Julius Caesar (vuoden 1953 elokuva)|Julius Caesar]]* (1953), *[[Paljasjalkakreivitär]]* (The Barefoot Contessa, 1954), *[[Hiljainen amerikkalainen (vuoden 1958 elokuva)|Hiljainen amerikkalainen]]* (The Quiet American, 1958), *[[Äkkiä viime kesänä]]* (Suddenly, Last Summer, 1959) ja *[[Kleopatra (vuoden 1963 elokuva)|Kleopatra]]* (Cleopatra, 1963). Tämän lisäksi hän tuotti yli 20 elokuvaa. Elokuvasta *[[Kaikki Eevasta]]* hän sai sekä parhaan ohjauksen että parhaan käsikirjoituksen Oscar-palkinnon. Hän on saanut urastaan tähden Hollywood Walk of Famelle.

Hän oli elämänsä aikana kolme kertaa naimisissa ja hänellä oli kolme lasta. Hän kuoli sydänsairauteen 83-vuotiaana vain alle viikkoa ennen 84. syntymäpäiväänsä. Mankiewiczin vanhempi veli oli elokuvakäsikirjoittaja Herman J. Mankiewicz.
 
## Filmografia (ohjaukset)
* *[[Takaa-ajettuna yössä]]* (Somewhere in the Night) 1946 
* *[[Turha oli unelmani]]* (Dragonwyck) 1946 
* *[[Kummitus ja rouva Muir]]* (The Ghost and Mrs. Muir) 1947 
* *[[Minulla on oikeus rakastaa]]* 1947 
* *[[Pako vapauteen]]* (Escape) 1948 
* *[[Muukalaisten talo]]* (House of Strangers) 1949 
* *[[Kirje kolmelle naiselle]]* myös: *Minun mieheni – vai sinun?* (A Letter to Three Wives) 1949 
* *[[Kaikki Eevasta]]* (All About Eve) 1950 
* *[[Kaikki tiet tukossa]]* (No Way Out) 1950 
* *[[Meistä juorutaan]]* (People Will Talk) 1951 
* *[[Operaatio Cicero]]* (5 Fingers) 1952 
* *[[Julius Caesar (vuoden 1953 elokuva)|Julius Caesar]]* 1953 
* *[[Paljasjalkakreivitär]]* (The Barefoot Contessa) 1954 
* *[[Enkeleitä Broadwaylla]]* (Guys and Dolls) 1955 
* *[[Hiljainen amerikkalainen (vuoden 1958 elokuva)|Hiljainen amerikkalainen]]* (The Quiet American) 1958 
* *[[Äkkiä viime kesänä]]* (Suddenly, Last Summer) 1959 
* *[[Kleopatra (vuoden 1963 elokuva)|Kleopatra]]* (Cleopatra) 1963 
* *[[A Carol for Another Christmas]]* (televisioelokuva) 1964 
* *[[Minä ja kolme leskeäni]]*, (The Honey Pot; myös The Honeypot) 1967 
* *[[Lännen kieroin kaveri]]* (There Was a Crooked Man...) 1970 
* ** (dokumentti, kreditoimaton) 1970 
* *[[Pirullista peliä]]*, myös: *Mestarihuijarit* (Sleuth) 1972 

## Lähteet

## Aiheesta muualla
* 
* Joseph L. Mankiewicz NNDB:ssä
* Senses of Cinema: Great Directors Critical Database
Yhdysvaltain 25. jalkaväkidivisioona

**25. jalkaväkidivisioona** (, lempinimeltään *Tropic Lightning*) on Yhdysvaltain maavoimien yksikkö, joka muodostettiin 1. lokakuuta 1941, hieman ennen Yhdysvaltain osallistumista toiseen maailmansotaan. Divisioona on yhä toiminnassa.

Divisioona muodostettiin Havaijilla Oahun saarella sijaitsevalle Schofieldin kasarmille. Jalkaväkidivisioonan tehtävänä on siitä lähtien ollut Itä-Aasian ja Tyynenmeren alueen vartiointi.

## Toinen maailmansota

Japanin Pearl Harboriin 7. joulukuuta 1941 tekemän ilmahyökkäyksen seurauksena 25. jalkaväkidivisioona toimi rantapuolustustehtävissä, sillä japanilaisten epäiltiin yrittävän myös nousta maihin saarille. Divisioona osallistui Tyynenmeren alueella Japania vastaan käytyihin taisteluihin Guadalcanalissa ja muilla Salomonsaarilla 1942–1944 sekä Filippiinien takaisinvaltaukseen vuonna 1945. Divisioona tunnettiin kyvystään nopeisiin liikkeisiin ja siirtymiin ja ansaitsi täten lempinimensä ”Tropic Lightning”. Sodan loppumisen jälkeen divisioona oli mukana miehittämässä Japania viiden vuoden ajan.

## Korean sota

Korean sodan alettua divisioona siirrettiin YK:n käskystä nopeasti puolustamaan Pusanin satamakaupunkia. Se suoriutui tehtävästään mainiosti ja sai presidentillisen kunniamaininnan toiminnastaan. Yksikkö toimi Koreassa koko sodan ajan ja jäi turvaamaan Etelä-Koreaa vuoteen 1954 asti. Tällöin yksikkö siirrettiin 12 vuoden poissaolon jälkeen kotiinsa Schofieldin kasarmille.

## Vietnamin sota

Vietnamin sotaan divisioonasta siirrettiin alkuun pieniä osastoja tuki- ja rakennusjoukoiksi, kunnes sen miehiä oli Vietnamissa jo noin 2&nbsp;200 vuonna 1965. Suurempi ja yhteinäinen 4&nbsp;000 miehen taisteleva osasto seurasi loppuvuodesta. Divisioona osallistui raskaisiin taisteluihin vuosien 1966–1972 aikana. Se puolusti Saigonia Tet-hyökkäysten aikana 1968–1969. Kesällä 1970 25. vieraili myös Kamputsean puolella iskuissa vietnamilaississien asevarastoihin ja piilotukikohtiin. Sen siirto takaisin Havaijille aloitettiin loppuvuodesta 1970. Viimeinen osasto divisioonasta jätti Vietnamin huhtikuussa 1971.

## Toiminta vuoden 1971 jälkeen
Armeijan leikkausten jälkeen divisioonasta oli jäljellä vain kokonainen prikaati. Divisioonan status palautettiin toukokuussa 1972. Persianlahden sodassa 25.jalkaväkidivisioonasta oli mukana vain pieniä joukkueita kokemuksen levittämisen vuoksi. Divisioonaa itseään tarvittiin Schofieldissa varmistuksena Koreoiden huononevien välien vuoksi. Sen jälkeen se on ollut mukana ja järjestämässä kansainvälisiä ja kotimaisia suurharjoituksia Japanissa, Koreassa, Thaimaassa, Filippiineillä, Australiassa ja Havaijin pääsaarella.

Yksikkö uudelleenorganisoitiin kevyeksi jalkaväendivisioonaksi vuonna 1986, jolloin sen nimeksi tuli **25. Infantry Division (Light)**. Irakin ja Afganistanin valtaamiseen divisioona ei osallistunut. Sen prikaateja on kierrätetty miehitystehtävissä Irakissa vuoden 2004 tammikuusta lähtien. Divisioonan rakenteeseen tehtiin muutoksia loppuvuonna 2005 ja seurauksena se luopui kevyt-luokituksestaan.

## Lähteet

## Aiheesta muualla
George Sanders

**George Sanders** (3. heinäkuuta 1906 Pietari, Venäjän keisarikunta – 25. huhtikuuta 1972 Castelldefels, Espanja) oli englantilainen näyttelijä.

## Ura
Sanders aloitti uransa 1930-luvun puolessavälissä. Hänen uransa tunnetuimpia elokuvia ovat muun muassa Alfred Hitchcockin ohjaamat *[[Rebekka (elokuva)|Rebekka]]* (1938) ja *[[Ulkomaankirjeenvaihtaja (elokuva)|Ulkomaankirjeenvaihtaja]]* (1940) sekä *[[Dorian Grayn muotokuva (vuoden 1945 elokuva)|Dorian Grayn muotokuva]]* (1945), *[[Kummitus ja rouva Muir]]* (1947), *[[Simson ja Delila (elokuva)|Simson ja Delila]]* (1949), *[[Kaikki Eevasta]]* (1950) ja *[[Rikhard Leijonamieli (elokuva)|Rikhard Leijonamieli]]* (1954). Sanders esitti myös veijarihahmo Simon Templaria eli ”Pyhimystä” viidessä elokuvassa vuosina 1939–1941 ja ääninäytteli Shere Khan -tiikeriä Disneyn animaatioelokuvassa *[[Viidakkokirja (vuoden 1967 elokuva)|Viidakkokirja]]* (1967).

Elokuva *[[Kaikki Eevasta]]* toi Sandersille parhaan miessivuosan Oscar-palkinnon. Hän on saanut urastaan kaksi tähteä Hollywood Walk of Famelle, toisen elokuvaurastaan ja toisen televisiourastaan.

## Yksityiselämä
Sanders oli elämänsä aikana neljä kertaa naimisissa. Hän oli naimisissa muun muassa Zsa Zsa Gaborin kanssa vuosina 1949–1954 sekä tämän siskon Magda Gaborin kanssa vuosina 1970–1971. Sanders teki itsemurhan 65-vuotiaana.

## Valikoitu filmografia

Filmografiassa on lueteltu Sandersin elokuvat, jotka on esitetty Suomessa.

## Aiheesta muualla

* 
* George Sanders NNDB:ssä
Thelma Ritter

**Thelma Ritter** (14. helmikuuta 1902 New York – 5. helmikuuta 1969 New York) oli yhdysvaltalainen teatteri- ja elokuvanäyttelijä. Hän tuli tunnetuksi monista sivurooleistaan 1940-, 1950- ja 1960-luvun elokuvissa.

Ritter aloitti uransa teatterissa ja voittikin urallaan Tony-palkinnon. Hänen elokuvabedyyttinsä oli pikkurooli elokuvassa *[[Susanin kääntymys]]* (1947), jota seurasi pikkurooli elokuvassa *[[Kirje kolmelle naiselle]]* (1949). Hänen uransa tunnetuimpia elokuvia ovat *[[Kaikki Eevasta]]* (1950), *[[Rakastelua]]* (The Mating Season, 1951), *[[Titanic (vuoden 1953 elokuva)|Titanic]]* (1953), *[[Takaikkuna]]* (1954), *[[Setä Pitkäsääri (elokuva)|Setä Pitkäsääri]]* (Daddy Long Legs, 1955), *[[Kaikki alkoi puhelimesta]]* (1959), *[[Sopeutumattomat]]* (1961), *[[Alcatrazin vanki]]* (Birdman of Alcatraz, 1962), *[[Näin valloitettiin Villi Länsi]]* (How the West Was Won, 1962) ja *[[Sänky kolmelle]]* (Move Over, Darling, 1963). Ritterin viimeiseksi elokuvaksi jäi *[[Ei niin pahaa ettei jotain hyvääkin]]* (What's So Bad About Feeling Good?, 1968). Vuonna 1954 hän juonsi Oscar-gaalan yhdessä Bob Hopen kanssa.

Ritter oli naimisissa Joseph Moranin kanssa aina kuolemaansa saakka. Heillä oli kaksi lasta. Hän kuoli sydänsairauteen 66-vuotiaana.

## Aiheesta muualla

* 
* Thelma Ritter NNDB:ssä
Tšitšagov

**Tšitšagov** (, myös *Tschitschagov*, *Tschitschagow*, *Chichagov*, *Tjitjagov*) on venäläinen sukunimi, jota on käyttänyt ainakin kaksi tunnettua sukua tai sukuhaaraa. Katariina Suuren vuonna 1792 aateloima, alun perin Kostroman alueelta peräisin oleva suku on tunnettu amiraaleista Venäjän laivastossa. Toinen Tšitšagov-suku on tunnettu moskovalaisista arkkitehdeista ja taiteilijoista.

## Suvun jäseniä
### Amiraalit
* Vasili Jakovlevitš Tšitšagov (1726–1809), venäläinen amiraali ja tutkimusmatkailija
* Pavel Vasiljevitš Tšitšagov (1767–1849) venäläinen amiraali, Vasili Tšitšagovin poika

Tšitšagovin saari (*Chichagof Island*) Alaskassa on nimetty Vasili Tšitšagovin mukaan

*Amiral Tschitschagow* oli myös kaksitorninen fregatti Venäjän Itämeren laivastossa.

### Arkkitehdit
* Nikolai Ivanovitš Tšitšagov (1803–1858), moskovalainen arkkitehti 
** Constantine Nikolajevitš Tšitšagov (1849–1903), taiteilija ja kuvittaja
** Mikhail Nikolajevitš Tšitšagov (1836–1889), arkkitehti
** Dimitri Nikolajevitš Tšitšagov (1835–1894), arkkitehti
*** Aleksei Dimitrijevitš Tšitšagov (1875–1921), arkkitehti
*** Constantine Dimitrijevitš Tšitšagov (1867–1919), historioitsija ja taidekriitikko 
*** Helen Dimitrijevna Tšitšagova-Rossinskaja (1874–1971), taiteilija
*** Galina Dimitrijevna Tšitšagova (1891–1966), taiteilija
*** Olga Dimitrijevna Tšitšagova (1886–1958), taiteilija

## Lähteet
Gitti Köck

**Brigitte ”Gitti” Köck** (s. 18. maaliskuuta 1970 Innsbruck, Itävalta) on itävaltalainen lumilautailija, joka kilpailee pääasiassa suurpujottelussa.

Köckin suurin saavutus on suurpujottelun olympiapronssi Naganosta 1998. Hän on voittanut myös MM-hopeaa ja kaksi MM-pronssia sekä EM-kultaa, kolme EM-hopeaa ja kerran EM-pronssia. Maailmancupissa hän on sijoittunut 45 kertaa palkintokorokkeelle.

## Saavutukset
### Olympialaiset
* Pronssia: 1998
### MM-kilpailut
* Hopeaa: 1997
* Pronssia: 1999, 2000
### EM-kilpailut
* Kultaa: 1995
* Hopeaa: 1995, 1998, 1999
* Pronssia: 1996

## Aiheesta muualla
*Gitti Köckin sivusto
Sabine Völker

**Sabine Völker** (s. 11. toukokuuta 1973 Erfurt) on saksalainen pikaluistelija. Hän aloitti luisteluharrastuksen vuonna 1979 ja pääsi vuonna 1986 urheilupainotteiseen kouluun. Kirjoitettuaan ylioppilaaksi vuonna 1992 hän aloitti liiketalouden opinnot Erfurtin ammattikorkeakoulussa. 

Völker menestyi talviolympialaisissa 2002 ja 2006. Pian Torinon kisojen jälkeen kesäkuussa 2006 hän ilmoitti lopettavansa kilpailu-uran. 

## Saavutukset
* Talviolympialaiset 2002, Salt Lake City
** Hopeaa (1&nbsp;000 m)
** Hopeaa (1&nbsp;500 m)
** Pronssia (2 × 500 m)
* Talviolympialaiset 2006, Torino
** Kultaa (joukkuetakaa-ajo)
* Matkakohtaiset MM-kilpailut
** Kultaa joukkuetakaa-ajo 2005
** Hopeaa 500 m 1997
** Hopeaa 1 000 m 2001
* Sprinttimaailmanmestaruuskilpailut
** Hopeaa 1998
** Pronssia 1999 ja 2005

## Ennätykset

## Lähteet
*Tulokset www.skateresults.com-sivustolla 
*Ennätykset www.sskating.com-sivustolla
Siri Hustvedt

**Siri Hustvedt** (s. 19. helmikuuta 1955 Northfield, Minnesota) on amerikannorjalainen kirjailija, taidekriitikko ja kirjallisuustieteen tohtori.

Hustvedt valmistui kandidaatiksi historiasta St. Olaf Collegesta 1977 ja opiskeli englantia Columbian yliopistossa vuodesta 1978. Hän väitteli tohtoriksi keväällä 1986 aiheenaan Charles Dickens.

Hustvedt tunnetaan parhaiten romaaneistaan, joista on suomennettu *Kaikki mitä rakastin* (2007), *Amerikkalainen elegia* (2008), *Lumous* (2009), *Kesä ilman miehiä* (2011), *Säihkyvä maailma* (2014) ja *Muistoja tulevaisuudesta* (2019), joka on omaelämäkerrallinen "taiteilijan omakuva nuorena naisena". Hustvedtin *Vapiseva nainen* (2011) on omaelämäkerrallinen essee-romaani, jossa hän tutkii hysteria-ilmiön historiaa saatuaan kontrolloimattoman vapinakohtauksen pitäessään muistopuhetta kuolleelle isälleen. Kriitikko Mervi Kantokorpi on arvioinut Siri Hustvedtin vetovoiman perustuvan siihen, että tämä kykenee kirjoittamaan rinnakkaisille yleisöille. 

Hustvedtin äiti oli norjalainen ja isä yhdysvaltalainen. Isän isovanhemmat olivat muuttaneet Norjasta ja hän puhui sujuvaa norjaa, joka oli myös Hustvedtin ensimmäinen kieli. Hän tapasi Paul Austerin vuonna 1981 ja he avioituivat seuraavana vuonna. Heillä on vuonna 1987 syntynyt tytär Sophie Auster. Hustvedt asuu Brooklynissa New Yorkissa.

## Teokset
### Romaanit
**The Blindfold* (1992)
* 
* 
* 
* 
* 
**Muistoja tulevaisuudesta*. (Memories of the Future, 2019). Suomentanut Kristiina Rikman. Otava, 2014. 

### Runot
**Reading to You* (1983)

### Muut
**Yonder* (1998)
**Mysteries of the Rectangle: Essays on Painting* (2005)
**A Plea for Eros* (2005)
* 
* 
**The Delusions of Certainty: Reflections on the Mind-Body Problem* (2016)

## Lähteet

## Aiheesta muualla

* Siri Hustvedtin verkkosivut
* Riekko, Iida: Siri Hustvedt on surujen seuloja MeNaiset.fi. 16.12.2008.
Jamie Nieto

**Jamie Nieto** (s. 2. marraskuuta 1976 Seattle, Yhdysvallat) on yhdysvaltalainen korkeushyppääjä.
 
Nieto hyppäsi ennätyksensä 234 cm Ateenan olympiakisoissa 22. elokuuta 2004. Hän sijoittui tuolloin neljänneksi, ja se on hänen uransa paras arvokisasijoitus. Lontoon olympialaisissa 2012 hän oli kuudes.

Nieto on voittanut Yhdysvaltojen ulkoratamestaruuden 2003 sekä olympiakarsinnat 2004 ja 2012. Sisäradoilla hän on voittanut maansa mestaruuden kerran, vuonna 2004. Hän oli  kolmas ja voitti samana vuonna Pan-Amerikan kisoissa hopeaa.

Nieto halvaantui osittain vuonna 2016, kun hän yritti valmentaessaan tehdä takaperinvolttia.

## Lähteet
Dalida

**Iolanda Cristina ”Dalida” Gigliotti** (17. tammikuuta 1933 – 3. toukokuuta 1987) oli Kairossa italialaistaustaiseen perheeseen syntynyt, uransa Ranskassa luonut viihdelaulaja.

Dalida muutti 1950-luvulla Pariisiin tähtäimessään elokuvatähteys. Hän ei ollut erityisen menestyksekäs näyttelijänä, mutta nousi pian suosioon laulajana. Vuonna 1956 julkaistu kappale ”Bambino” vietti 46 viikkoa Ranskan top 10 -listalla. Dalida levytti uransa aikana lukuisia menestyskappaleita (esimerkiksi ”Gigi l’Amoroso”, 1974) muun muassa ranskaksi, arabiaksi ja italiaksi. Hänen uransa vauhdittajana oli Eddie Barclay. Dalida esiintyi usein menestyksekkäästi Pariisin Olympia-teatterissa.

Dalidan yksityiselämää varjostivat ongelmat, ja hän teki 54-vuotiaana itsemurhan ottamalla yliannostuksen barbituraatteja. Hänet on haudattu Cimetière de Montmartren hautausmaalle Pariisiin.

## Lähteet

## Aiheesta muualla

*
Ahti Hirvonen

**Ahti Ilmari Hirvonen** (10. maaliskuuta 1931 Viipuri – 28. tammikuuta 2022 Helsinki) oli suomalainen pankinjohtaja. Hirvonen tuli tunnetuksi kirkollisena taustavaikuttajana muun muassa Tuomasmessussa ja HelsinkiMissiossa. Hirvonen puhui myös taloudenpidon ja -suunnittelun merkityksestä kirkossa. *[[Kotimaa (sanomalehti)|Kotimaa]]* nimesi Hirvosen 100 merkittävimmän itsenäisyyden ajan kirkollisen vaikuttajan joukkoon Suomessa vuonna 2017.

## Elämä ja ura
Hirvonen kirjoitti ylioppilaaksi Joensuun lyseosta vuonna 1951, ja valmistui ekonomiksi (1954) ja kauppatieteiden maisteriksi (1958) Helsingin kauppakorkeakoulusta. Hän oli Enso-Gutzeit Oy:n (1956–66), Kymin Osakeyhtiön (1966–68) ja Tietotehdas Oy:n (1968–71) palveluksessa.  Suomen Yhdyspankin johtokunnan jäseneksi hän tuli vuonna 1971 ja toimi viimeksi pankin pääjohtajana 1989–1992. Tämän jälkeen hän jatkoi Unitas Oy:n hallituksen puheenjohtajana yhtiön ja Kansallis-Osake-Pankin fuusioon saakka 1995. 

Hirvonen toimi 15 suomalaisen pörssiyhtiön hallituksen tai hallintoneuvoston jäsenenä, eräissä niistä puheenjohtajana. Hän myös luennoi ja kirjoitti hallitustyöskentelystä. Hän toimi myös hengellisissä yhteisöissä, kuten Suomen Lähetysseurassa, Tuomasyhteisössä ja Helsinkimissio-järjestössä.

Hirvonen on promovoitu kauppatieteiden kunniatohtoriksi.

## Lähteet

## Kirjallisuutta
* Saari, Mauno: *Rahat ja henki: Ahti Hirvosen elämäntase*. Helsinki: Gummerus 2007. 
* 
* Ahti Hirvosen muistokirjoitus Helsingin Sanomissa
Koko potti

**Koko potti** (*The Whole Nine Yards*) on kanadalainen, vuoden 1999 mafiakomedia-elokuva, jonka pääosissa ovat Matthew Perry, Bruce Willis, Amanda Peet, Natasha Henstridge, Michael Clarke Duncan, Kevin Pollak ja Rosanna Arquette.
Elokuva tuotti 57 262 492 yhdysvaltain dollaria sinä aikana, kun se pyöri Yhdysvaltain elokuvateattereissa.

Elokuvan jatko-osa Koko potti 2 (*The Whole Ten Yards*) sai ensi-iltansa 9. huhtikuuta 2004.

## Näyttelijät

## Lähteet

## Aiheesta muualla
*
Jacques Rigaut

**Jacques Rigaut** (30. joulukuuta 1898 – 9. marraskuuta 1929) oli ranskalainen dada-runoilija. Hän teki itsemurhan 30-vuotiaana ja tuli haudatuksi Cimetière de Montmartreen.
Kevin Pollak

**Kevin E. Pollak** (s. 30. lokakuuta 1957) on yhdysvaltalainen näyttelijä, imitaattori ja koomikko.

## Filmografiaa
* *[[Harhaluoti]]* (*Ricochet*, 1991)
* *[[Seksiä, valheita ja avioliittoja]]* (*The Opposite Sex and How to Live with Them*, 1991 )
* *[[Epäillyt]]* (*The Usual Suspects*, 1995)
* *[[Vanhemmat kotiarestiin]]* (*House Arrest*, 1995) 
* *[[Kameleontti (elokuva)|Kameleontti]]* (*Chameleon*, 1995)
* *[[Truth or Consequences, N.M.]]* (1997)
* *[[Kummisedän kohellukset]]* (*National Lampoon's the Don's Analyst*, 1997)
* *[[Welcome to Die in Ozona]]* (*Outside Ozona*, 1998) 
* *[[Sinussa on se jokin]]* (*She's All That*, 1999)
* *[[End of Days]]* (1999)
* *[[A Devil's Deal - Pirullista peliä]]* (*Deal of a Lifetime*, 1999)	
* *[[Koko potti]]* (*The Whole Nine Yards*, 2000)
* *[[Määränpäänä Graceland]]* (*3000 Miles to Graceland*, 2001)
* *[[Juwanna Mann - gimmat donkkaa tykimmin]]* (*Juwanna Mann*, 2002)
* *[[McKlusky Vakuutusetsivä]]* (*Frank McKlusky C. I.*, 2002)
* *[[Koko potti 2]]* (*Whole Ten Yards, The*, 2004)
* *[[Panttivanki (vuoden 2005 elokuva)|Panttivanki]]* (*Hostage*, 2005)
Mühlbergin taistelu

**Mühlbergin taistelu** käytiin 24. huhtikuuta 1547 Elbe-joella Mühlbergissä, keisari Kaarle V:n johtaman armeijan ja Schmalkaldenin liiton armeijan välillä. Taistelu oli Schmalkaldenin sodan ratkaisutaistelu ja johti Wittenbergin antautumiseen, jossa Saksin vaaliruhtinas Juhana Fredrik luovutti maansa ja vaaliruhtinaan arvon serkulleen Moritsille.

Vuonna 1546 Schmalkaldenin liiton armeija operoi Etelä-Saksassa keisari Kaarle V:tä vastaan. Saksin herttua Morits tarttui tilaisuuteen, petti protestanttiset uskonveljensä, ja valtasi Juhana Fredrikin maat Saksissa. Vastauksena tähän Juhana Fredrik johdatti suurimman osan liiton armeijasta pohjoiseen lyödäkseen Moritsin ja vallatakseen maansa takaisin. Kaarle seurasi Juhana Fredrikiä pohjoiseen yhdistyen ensiksi veljensä arkkiherttua Ferdinandin ja myöhemmin Moritsin johtamien armeijoiden kanssa.

Vahvistunut Kaarlen armeija kohtasi Schmalkaldenin liiton armeijan Mühlbergissä Elben rannalla, armeijoiden ollessa eripuolilla jokea. Aikaisin aamulla 24. huhtikuuta ryhmä espanjalaisia sotilaita ylitti joen kahluupaikalla, joka oli schmalkaldenilaisille tuntematon ja siten jätetty vartioimatta. Tämän jälkeen keisarilliset improvisoivat nopeasti ponttonisillan, jota myöten joen ylitti lisää joukkoja ja muutama tykki.

Scmalkaldenin liiton armeija joutui paniikkiin ja johtajat antoivat käskyn jättää leirin ja perääntyä. Tämä kuitenkin epäonnistui kun keisarillinen ratsuväki sai perääntyvät joukot kiinni. Schmalkaldenilaiset koittivat järjestyä taistelua varten, mutta epäonnistuivat. Huonosti johdettu liiton armeija lyötiin ja koko päivän kestäneen taistelun jälkeen se oli käytännöllisesti katsoen hävinnyt. Monet Schmalkaldenin liiton johtajat vangittiin, myös Juhana Fredrik. Taistelu oli täydellinen protestanttien tappio.

Vaikka protestantit lyötiinkin täydellisesti Mühlbergin taistelussa, oli Kaarlen vaikea hyödyntää voittoaan. Ei ollut mahdollista (sotilaallisesti tai poliittisesti), että keisari piirittäisi ja valtaisi jokaisen protestanttien tukikohdan Saksassa ja koko maa kääntyisi takaisin katolilaisuuteen. Suurin hyötyjä voitosta oli Morits, jolle siirrettiin pian taistelun jälkeen Juhana Fredrikin maat ja vaaliruhtinaan arvo.

## Lähteet
*

## Aiheesta muualla
Rinneautoilu

**Rinneautoilu** (mäkiautoilu) on toimintaa, jossa tähän tarkoitukseen suunnitellulla rinneautolla lasketaan alas rinteeseen tehtyä mutkaista rataa pitkin. Koska autossa ei ole moottoria, se pitää hinata mäen päälle. Yleisimmin tätä toimintaa tarjoavat laskettelukeskukset, sillä niissä on sekä hinaamiseen sopivia hiihtohissejä että laskemiseen sopivia rinteitä jo olemassa. Rata on yleisimmin asfalttipintainen, mutta myös soraratoja on käytössä. Rinneauto on teräsputkirunkoinen ja tyypillisesti siinä on levyjarrut, neljän pisteen turvavyöt sekä pehmustettu istuin. 

## Lähteet
Luettelo Billboard Hot 100 -listan ykkösistä vuonna 2004

Tämä on **luettelo [[Billboard Hot 100]]** -listan kärkipaikkaa hallussaan vuonna 2004 pitäneistä artisteista ja singleistä.

## Katso myös

* Luettelo Billboard 200 -listan ykkösistä 2011

## Lähteet
Eteläinen alue (Brasilia)

**Brasilian eteläinen alue** on yksi Brasilian viidestä alueesta. Se muodostuu kolmesta osavaltiosta Paraná, Santa Catarina ja Rio Grande do Sul.

Alueen rajanaapureita ovat Uruguay, Argentiina, Paraguay ja Brasilian keski-läntinen alue. Alueen pinta-ala on 576&nbsp;409,7&nbsp;neliökilometriä ja vuoden 2022 asukasluku 30&nbsp;685&nbsp;598.

## Lähteet
Arno Pijpers

**Arno Pijpers** (s. 21. huhtikuuta 1959) on alankomaalainen jalkapallovalmentaja. 

Pelaajana Pijpers pelasi Feyenoordissa ja FC Papendrechtissä.

Peliuransa jälkeen Pijpers toimi juniorivalmennustehtävissä kotimaansa jalkapalloliitossa sekä tallinnalaisen pääsarjaseura FC Floran ja Viron maajoukkueen valmentajana (2000–2004). Pijpers työskenteli alankomaalaisen pääsarjaseura FC Utrechtin johtotehtävissä ennen siirtymistään Kazakstaniin vuonna 2006. Kazakstanissa hän valmensi yhden kauden ajan FK Astanaa ja johdatti joukkueen liigamestaruuteen. Vuonna 2005 Pijpers aloitti Kazakstanin maajoukkueen päävalmentajana ennen EM-karsintoja. Hänet erotettiin tehtävästä syyskuussa 2008.
Hoyerswerda

**Hoyerswerda** (yläsorbiksi *Wojerecy*) on kaupunki Saksin osavaltiossa, itäisessä Saksassa. Se on niin kutsuttu piiritön kaupunki (), eli se ei kuulu mihinkään Saksan piirikunnista. Kaupunki sijaitsee noin 35 kilometriä etelään Cottbusista ja 54 kilometriä koilliseen Dresdenistä. Vuoden 2016 lopussa sen asukasluku oli 33&nbsp;552. Sen pinta-ala on 94,76 neliökilometriä.

## Historia

Varhaisin maininta Hoyerswerdasta on peräisin vuodelta 1268. Sille myönnettiin kauppaoikeudet vuonna 1371 ja kaupunginoikeudet vuonna 1423. Kaupunki siirtyi Preussin hallintaan vuonna 1815. Vuonna 1873 avattu rautatieyhteys Hoyerswerdan ja Ruhlandin välillä vahvisti kaupungin taloutta. Kaupungissa perustettiin vuonna 1912 sorbinkielisten järjestö Domowina.

Toisessa maailmansodassa kaupunki kärsi mittavia vaurioita. Sodan jälkeen se oli osa Saksan demokraattista tasavaltaa eli Itä-Saksaa vuoteen 1990 saakka, jolloin se liittyi yhdistyneen Saksan Saksin osavaltioon. Kaupungin asukasluku romahti 1980-luvun 70&nbsp;000:stä vuoden 2000 41&nbsp;000:ään. 

Hoyerswerdan asema piirittömänä kaupunkina päättyi vuonna 2008 Saksin aluehallintouudistusten myötä.

### Kuntaliitokset
* 1. kesäkuuta 1993: Bröthen/Michalken
* 1. tammikuuta 1994: Knappenrode
* 1. tammikuuta 1996: Schwarzkollm ja Zeißig
* 1. heinäkuuta 1998: Dörgenhausen

## Ystävyyskaupungit
Hoyerswerdalla on ystävyyskaupunkitoimintaa seuraavien kaupunkien tai alueiden kanssa:

*  Dillingen
*  Huittinen
*  Środa Wielkopolska
*  Pforzheim

## Lähteet

## Aiheesta muualla

* Kaupungin verkkosivusto
S. Scott Bullock

**Stuart Scott Bullock** (s. 7. toukokuuta 1956 Detroit, Michigan) on yhdysvaltalainen ääninäyttelijä.

## Ura
Bullock aloitti ääninäyttelemisen 29-vuotiaana ja teki aluksi sivuääniä useisiin piirrossarjoihin, kuten *[[Kapteeni Planeetta]]*, *[[Pilipalipilotit]]* ja *[[Varjoankka]]*. Vuonna 1990 Bullock sai ensimmäisen merkittävän roolin animaatiosarjasta *[[Tomaatit soseeksi]]* (*Attack of the Killer Tomatoes*). Sarjan päätyttyä vuonna 1991 Bullock jatkoi sivuäänien tekemistä muun muassa *[[Nokkapokka]]an*, *[[Aaaah! Real Monsters]]iin* ja *[[The Zeta Project]]iin*. Toinen merkittävä rooli oli Danny Phantomissa. Bullock oli myös Flaren äänenä *[[Prätkähiiret (vuoden 2006 animaatiosarja)|Prätkähiirissä]]*, sekä elokuvissa *[[Muurahaisten kauhu]]* ja *[[Tallipihan bilehileet]]*.

## Aiheesta muualla
* SBV
* Voice Chasers
Aapravasi Ghat

**Aapravasi Ghat** on osittain raunioitunut rakennusryhmä Port Louisissa Mauritiuksella. Se toimi vastaanottokeskuksena, kun orjuuden lakkauttamisen 1833 jälkeen saarelle tuotiin intialaisia siirtotyöläisiä. Keskus valmistui 1849, ja sen kautta kulki noin 450&nbsp;000 työläistä. Nykyisin arvioidaan, että noin 68&nbsp;% mauritiuslaisista on näiden intialaisten jälkeläisiä. 

Paikka on UNESCOn maailmanperintökohde.

## Lähteet
*UNESCO
Achilles

**Achilles** tarkoittaa seuraavia:

*Akhilleus, Troijan sodan kreikkalainen sankari
*"Achilles Last Stand", Led Zeppelinin kappale
*Achilles, englantilainen automalli, jota valmistettiin 1904–1908
* 588 Achilles, asteroidi
;Britannian kuninkaallinen laivasto
* HMS Achilles (1747), 8-tykkinen kuunari
* HMS Achilles (1757), Dunkirk-luokan 60-tykkinen neljännen luokan alus
* HMS Achilles (1863), ironclad fregatti
* HMS Achilles (1905), Warrior-luokan panssariristeilijä
* HMNZS Achilles (70), Leander-luokan risteilijä
* HMS Achilles (F12), Leander-luokan fregatti
* Operaatio Achilles, Naton joukkojen sotilasoperaatio Afganistanin sodassa keväällä 2007

;Ruotsin merivoimat
*HMS Akilles, 26-tykkinen alus 
*HMS Achilles (1714), kaleeri
*HMS Achilles (A251), hinaaja

## Katso myös
* Achille, täsmennyssivu
* Akilles, täsmennyssivu
Stendal

**Stendal** on kaupunki Saksi-Anhaltin osavaltiossa, koillisessa Saksassa. Se on Stendalin piirikunnan keskuskaupunki. Se sijaitsee noin 55 kilometriä pohjoiseen Saksi-Anhaltin pääkaupungista Magdeburgista. Vuoden 2006 lopussa Stendalin asukasluku oli 36&nbsp;761. Sen pinta-ala on 82,31 neliökilometriä ja asukastiheys 447 as./km².

## Historia
Stendal mainittiin ensimmäisen kerran tekstissä vuonna 1022 Hildesheimin hiippakunnan Michaelisklosterin sijaintipaikkana nimellä *Steinedal*. Brandenburgin rajakreivi Albrecht I myönsi sille vuonna 1160 kauppaoikeudet. Vuoden 1300 tienoilla Stendalille myönnettiin oikeus kaupunginmuuriin. 1300-luvulla kaupunki liittyi Hansaliittoon. Kaupunkia ravisteli vuonna 1682 rutto.

Rautatieyhteys Magdeburg–Stendal–Wittenberge avattiin vuonna 1849. Stendalin päärautatieaseman rakennustyöt aloitettiin vuonna 1869 ja ne saatiin päätökseen vuonna 1871. 

## Ystävyyskaupungit
* Lemgo, Nordrhein-Westfalen, Saksa
* Svitavy, Tšekki
* Grenoble, Ranska
* Puławy, Puola

## Aiheesta muualla

* Kaupungin viralliset Internet-sivut
Helmipuuro

**Helmipuuro,** myös **perunasuurimopuuro** tai **pallopuuro** on puuro, joka on valmistettu perunasuurimoista ja maidosta. Perunasuurimot ovat perunasta valmistettuja tärkkelysjyväsiä, jotka turvotetaan maidossa läpikuultaviksi "helmiksi". Helmipuuro on valmistettu gluteenittomista ruoka-aineista, joten se sopii myös keliakiaa sairastavien henkilöiden ruokavalioon. Helmipuuron kanssa voi nauttia muiden puurojen tapaan esimerkiksi mehukeittoa, marjoja, hilloa tai sokeria.

Nimet helmipuuro ja pallopuuro tulevat puuron helmimäisestä rakenteesta.

## Katso myös
* Perunapuuro

## Lähteet

## Aiheesta muualla
* Helmipuuron teko-ohjeet
Perunapuuro

**Perunapuuro** tarkoittaa erilaisia perunasta valmistettuja puuroja. Suomessa tunnetuimpia ovat *inkoonpuuro* sekä perunasuurimoista tehty *[[helmipuuro]]* eli perunasuurimopuuro.

## Inkoonpuuro
Inkoon pitäjäruoaksi valittu inkoonpuuro tunnetaan Vihdissä nimellä *melakkapuuro* ja muualla maassa myös nimillä *pastanttipuuro* ja perunapuuro. Inkoonpuuro keitetään ”vanhoista” perunoista sekä ohrajauhosta, mutta muualla maassa käytetään myös ruisjauhoa. Se tunnettiin Uudellamaalla jo 1700-luvun lopulla, ja ennen vanhaan sitä syötiin ”voisiemenillä” höystetyn kirnupiimän kera, usein lauantaisin. Perunapuuro on Inkoon ohella myös Loviisan ja Vilppulan pitäjäruoka.

## Kievarin perunapuuro
Kokkolan pitäjäruokiin ja Keski-Pohjanmaan maakuntaruokiin kuuluu kievarin perunapuuroksikin kutsuttu *kievarin kuupano*, joka puuron sijasta on pikemminkin lämmin liharuoka: sianlihaa, sipulia ja herneitä perunasosekeon päällä.

## Lähteet

## Aiheesta muualla
*Marttojen perunapuuroresepti
Meripihkakotilo

**Meripihkakotilo** (*Succinea putris*) on ohutkuorinen kosteiden ympäristöjen maakotilo. Sen kokonaislevinneisyys ulottuu Euroopasta Länsi- ja Pohjois-Aasiaan.

Meripihkakotilo kasvaa 16–22 millimetriä pitkäksi. Se elää usein makeiden vesien rantakasvillisuudessa. Etenkin kostealla säällä meripihkakotiloita näkee ryömimässä lehdillä vesirajassa. Kuivempina kausina ne voivat oleskella jopa kelluvilla kasvinlehdillä. Meripihkakotilo elää kaksi tai kolme vuotta.

Meripihkakotilo on linnuissa loisivan *[[Leucochloridium macrostomum]]*  -tiehytmadon väli-isäntä. Se saa kotilon tuntosarvet paisumaan huomattavasti. Silloin linnut saattavat iskeä tuntosarviin luullen niitä ilmeisesti madoiksi. Näin mato siirtyy taas linnun suolistoon.

## Lähteet

## Aiheesta muualla

*Species summary for ''Succinea putris''. AnimalBase. Universität Göttingen. 
*''Succinea putris'' (Linnaeus, 1758). EOL Encyclopedia of Life.
Luettelo Finnish Dance Chartin ykkösistä vuonna 2007

**Luettelo ''[[Finnish Dance Chart]]'' -listan kärkipaikkaa** hallussaan pitäneistä artisteista ja singleistä vuonna 2007.

## Katso myös
Ruispuuro

**Ruispuuro** on ruishiutaleista tai ruisjauhoista valmistettu puuro. Valmistaessa puuroa ruisjauhoista ne vatkataan kiehuvaan veteen ja maustetaan suolalla. Puuro haudutetaan miedolla lämmöllä kypsäksi noin tunnin ajan välillä sekoittaen.

## Lähteet
Mustakottarainen

**Mustakottarainen** (*Sturnus unicolor*) on Välimeren rantavaltioissa esiintyvä yksivärinen varpuslintu.

## Koko ja ulkonäkö
Linnun pituus on 21–23 senttimetriä, siipien kärkiväli 38–42 senttimetriä ja paino 80–100 grammaa. Koiras on hieman suurempi. Juhlapukuisen mustakottaraisen höyhenpuku on täysin musta, naaraan selvästi himmeämpi kuin koiraan. Naaralla ja nuorella linnulla on lisäksi alaperässä vähäistä vaaleaa kirjailua ja talvipuvussa enemmänkin vaaleaa pilkutusta. Ääni on samanlainen kuin kottaraisella mutta laulu on huomattavasti äänekkäämpää.

## Esiintyminen
Mustakottarainen esiintyy Välimeren länsiosassa Sisiliassa, Sardiniassa, Korsikalla, Iberian niemimaalla sekä paikoin Marokossa, Algeriassa ja Tunisiassa. Se korvaa täällä kottaraisen, joka ei pesi samalla alueella. Espanjassa se on varpusen jälkeen maan runsaslukuisin lintulaji (pesimäkanta 23–30 miljoonaa paria). Portugalin pesimäkanta on 0,5–1,0 miljoonaa, Italian 30&nbsp;000–50&nbsp;000 ja Ranskan 5&nbsp;000–15&nbsp;000 paria. Mustakottaraista ei ole tavattu Suomessa. Laji on paikkalintu, vaikka vähäistä vaeltelua voidaan havaita.

## Elinympäristö
Elää samanlaisessa ympäristössä kuin kottarainen, eli maaseudulla varsinkin karjalaidunten tuntumassa sekä taajamissa ja kaupungeissa.

## Lisääntyminen
 
Pesintä on huhti-kesäkuussa. Pesä on kolossa, esimerkiksi rakennuksessa, puunkolossa, pöntössä tai kallionkolossa. Käyttää usein myös muiden lintujen vanhoja pesiä. Naaras munii tavallisesti 4 tai 5 munaa. Muna painaa noin 7,7 grammaa. Haudonnan kesto vaihtelee 10–15 päivän rajoissa, keskimäärin se on 11–12 päivää. Naaras hautoo enimmän ajan, koiraan osuus vaihtelee. Poikasia hoitavat molemmat emot, naaras aktiivisemmin. Poikaset lähtevät pesästä lentokykyisinä 21–22 päivän ikäisinä ja emot ruokkivat niitä vielä muutaman päivän ajan.

## Ravinto
Keväästä kesään mustakottaraiset syövät maasta löytämiään selkärangattomia, muun osan vuotta pääasiassa marjoja, hedelmiä ja siemeniä.

## Lähteet
Alberta Hunter

**Alberta Hunter** (1. huhtikuuta 1895 Memphis – 17. lokakuuta 1984 New York) oli yhdysvaltalainen musta blues- ja jazzmuusikko, joka nousi maineeseen 1920–1930-luvulla. Hän hankki myöhemmällä iällään sairaanhoitajankoulutuksen, mutta jatkoi myös ajoittaista esiintymis- ja levyttämisuraansa lähes kuolemaansa saakka.
Lauluntekijä (albumi)

__NOTOC__
**Lauluntekijä** on Kauko Röyhkän järjestyksessään 13. kokoelmalevy ja toinen tuplakokoelma. Se julkaistiin vuonna 2006. Kokoelma sisältää Röyhkän itsensä valitsemia kappaleita koko hänen uraltaan sekä kokoelmaa varten äänitetyn uuden kappaleen ”Amerikka”.

Albumi nousi Suomen virallisen listan sijalle 39.

## Kappaleet

### CD 1
# Amerikka (ennenjulkaisematon)
# Steppaillen
# Lauralle
# Hammerfest
# Miss Farkku-Suomi
# Nivelet
# Kovat pojat
# Hän elää yksin
# Ihmelapsen viimeiset hetket
# 50-luvun kerrostalot
# Helena
# Soita se taas, Rainer
# Majavalakki
# Paska kaupunki
# Talo meren rannalla
# Pastoraali
# Mainostaulujen taakse
# Sinä teit sen taas, Marjaana
# Melankolia

### CD 2
# Paha maa
# Shangri-La
# Kesäpäivä
# Hipit vanhemmat
# Tuntemattomalle
# Kaislikkonainen
# Observatorion mäellä
# Maa on voimaa
# Olen messias
# Etsijät
# Ruosteinen kuu
# Kevät
# Talvella
# Noita
# Uusia tansseja
# Lapin poika
# Sinä olet tähti
# Miljoonapulu

## Tuotanto
* Herra Ylppö – kansikuva
* Nauska – kuva

## Arvostelut
* Noise.fi: 

## Lähteet
John Savage (näyttelijä)

**John Savage** (alkuperäinen nimi **John Youngs**, s. 25. elokuuta 1949 Old Bethpage, Long Island, New York) on yhdysvaltalainen näyttelijä, elokuvatuottaja ja säveltäjä.

Savagen ensimmäinen suuri rooli oli *[[Kauriinmetsästäjä]]ssä* vuonna 1978. Elokuvassa *[[Hair (elokuva)|Hair]]* hän teki ehkä maineikkaimman roolinsa maalaispoika Claudena. Hänellä oli myös lyhyt, mutta merkittävä osa Terrence Malickin sotaelokuvassa *[[Veteen piirretty viiva (elokuva)|Veteen piirretty viiva]]*.

Savage on näytellyt useissa elokuvissa usein sivurooleja, ja hän ollut mukana useissa televisiolle tehdyissä elokuvissa ja vieraillut *[[Salaiset kansiot|Salaisten kansioiden]]*, *[[Everwood]]in* ja *[[Kova laki|Kovan lain]]* kaltaisissa menestyssarjoissa.

## Elokuvia
* *[[Kauriinmetsästäjä]]* (1978)
* *[[Hair (elokuva)|Hair]]* (1979)
* *[[Poliisiauto 6-Z-4 ei vastaa]]* (1979)
* *[[Ratkaisu (elokuva)|Ratkaisu]]* (1980)
* *[[Amatöörikostaja]]*  (1981)
* *[[Marian rakastajat]]* (1984) Nastassja Kinskin kanssa
* *[[Salvador (elokuva)|Salvador]]* (1986)
* *[[Do the Right Thing – kuuma päivä]]* (1989)
* *[[Kummisetä osa III]]* (1990)
* *[[Emily on poissa]]* (1995)
* *[[Myrskyn todistajat]]* (1996)
* *[[Menneisyyden salat]]* (1997) 
* *[[Et hjørne af paradis]]* (1997)
* *[[Veteen piirretty viiva (elokuva)|Veteen piirretty viiva]]* (1998)
* *[[Christinan talo]]* (1999)
* *[[Dark Angel]]* (2000–2001) (televisiosarja)
* *[[The New World]]* (2005)

## Aiheesta muualla
*
Crash Tag Team Racing

**Crash Tag Team Racing** on Radical Entertainmentin kehittämä sekä Sierra Entertainmentin ja Vivendi Universal Gamesin 
julkaisema *[[Crash Bandicoot (pelisarja)|Crash Bandicoot]]* -pelisarjaan kuuluva ajopeli. Peli julkaistiin vuonna 2005 PlayStation 2:lle, Xboxille, Nintendo GameCubelle ja PlayStation Portablelle.

## Pelaaminen
Yksinpelissä on sekä autolla ajelua että tasohyppelyä ja seikkailua. Aikaisemmista *Crash Bandicoot* -ajopeleistä poiketen pelissä voi kaksi autoa sulautua yhdeksi, jolloin kahden pelaajan pelissä toinen pelaajista ajaa autoa ja toinen ampuu kyseisen auton aseella esteitä ja muita kilpakumppaneita.

### Pelattavat hahmot
*Crash Bandicoot
*Coco Bandicoot
*Crunch Bandicoot
*Tohtori Neo Cortex
*Tohtori N. Gin
*Nina Cortex
*Pasadena O’Possum
*Ebenezer Von Clutch

## Juoni
Tohtori Neo Cortex, Nina Cortex, N. Gin, Crunch, Coco ja Crash kaahaavat autoillaan pitkin teitä päätyen sattumalta yhteentörmäyksen myötä Von Clutchin MotorWorldiin. Siellä Crash ja muut saavat kuulla, että paikan omistajan Ebenetzer Von Clutchin puistoa ylläpitävät voimajalokivet ovat kadonneet. Crash ottaa Crunchin ja Cocon kanssa tehtäväkseen löytää ne ennen arkkivihollistaan Neo Cortexia.

## Ääninäyttelijät

## Lähteet
Vehnäpuuro

**Vehnäpuuro** on vehnäjauhoista valmistettu puuro. Helpon ja edullisen valmistustapansa ansiosta vehnäpuuroa tarjotaan usein aamiaiseksi esimerkiksi sairaaloissa, vanhainkodeissa ja muissa hoitolaitoksissa. Vehnäpuuroa tarjotaan usein myös kouluissa.
D. M. Thomas

**Donald Michael Thomas**, myös nimellä **D. M. Thomas** (27. tammikuuta 1935, Redruth, Cornwall, Britannia – 26. maaliskuuta 2023) oli cornwallilainen prosaisti, runoilija ja kirjallisuudenkääntäjä. 

Thomas opiskeli englantia Oxfordin yliopiston New Collegessa, josta hän valmistui 1959. Hän asui ja työskenteli Australiassa ja Yhdysvalloissa ennen paluutaan Cornwalliin. Hänen tunnetuin kirjansa on *[[Valkoinen hotelli]]* (1981).

Myös hänen poikansa Sean Thomas on kirjailija.

## Kertomakirjallisuutta
* *Logan Stone* (Cape Goliard, 1971)
* *Orpheus in Hell* (Sceptre, 1977)
* *The Flute Player* (Gollancz, 1979)
* *Birthstone* (Gollancz, 1980)
* *The White Hotel*
* *Ararat*
* *Swallow*
* *Sphinx* (Gollancz, 1986)
* *Summit* (Gollancz, 1987)
* *Lying Together* (Gollancz, 1990)
* *Flying in to Love* (Scribner's, 1992)
* *Pictures at an Exhibition* (Bloomsbury, 1993)
* *Eating Pavlova* (Carrol and Graf, 1994)
* *Lady with a Laptop* (Carrol and Graf, 1996)
* *Memories and Hallucinations* (Gollancz, 1998)
* *Charlotte* (Duck, 2000)
* *Hunters in the Snow* (The Cornovia Press, 2014) 

### Suomennetut teokset
* *[[Valkoinen hotelli]]* (*The White Hotel*), suom. Hilkka Pekkanen,  WSOY 1982 
* *[[Ararat (kirja)|Ararat]]* (*Ararat*), suom. Hilkka Pekkanen,  WSOY 1983 
* *[[Pääskynen (kirja)|Pääskynen]]* (*Swallow*), suom. Hilkka Pekkanen,  WSOY 1984 

## Tietokirjallisuutta
**Alexander Solzhenitsyn: A Century in His Life*, St. Martins, 1998

## Aiheesta muualla
* Thomas' biography at the Literary Encyclopedia
* ''Last Words'': Thomas' account of William Golding's last evening  Guardian - Saturday 10 June 2006 (''Review'' Section)
* Artikkeli Valkoinen hotelli -kirjasta  

## Lähteet
Mika Helkearo

**Mika Helkearo** (s. 4. lokakuuta 1960 Forssa) on suomalainen jääkiekkoilija, pelipaikaltaan hyökkääjä. Hän on I-divisioonan kaikkien aikojen paras pistemies 817 pisteellä (295+522) 580 ottelussa.

Helkearo edusti lähes koko uransa ajan kasvattajaseuraansa I-divisioonan Forssan Palloseuraa. Hän oli voittamassa Suomen mestaruutta HIFK:n paidassa kaudella 1982–1983 sekä pelasi yhden ottelun Jokereissa, kun joukkue voitti mestaruuden kaudella 1993–1994. HPK:ssa hän pelasi kaudella 1983–1984.

Helkearo edusti kahdesti Suomea nuorten arvokilpailuissa: Euroopan-mestaruuskilpailuissa 1978, joissa Suomi voitti kultaa, sekä maailmanmestaruuskilpailuissa 1980, joissa Suomi saavutti hopeaa.

Hän lopetti lähes 20 vuotta kestäneen pelaajauransa SM-liigan karsintoihin keväällä 1996. Silloin FoPS hävisi TuTolle.

Forssan Palloseura on jäädyttänyt Mika Helkearon pelinumeron 15 (seura on jäädyttänyt yhteensä kolme pelinumeroa).

## Lähteet

## Aiheesta muualla
*
Mattias Remstam

**Mattias Remstam** (s. 25. tammikuuta 1975) on ruotsalainen jääkiekkoilija, joka siirtyi kaudeksi 2008–2009 Allsvenskanin Borås HC:hen.

Remstam aloitti uransa Ruotsiksi kolmanneksi korkeimmalla sarjatasolla Nittorps IK:ssa, jossa pelasi kaudet 1991–1999. Hän siirtyi Elitserieniin HV71:een kaudeksi 1999–2000. Remstam teki heti ensimmäisellä kaudellaan Elitserienissä tehot 13+11 ja toisella kaudellaan 11+14. Seuraavat kaksi kautta menivät tehollisesti hieman vaisummin. Kaudella 2003–2004 Remstam teki uuden piste-ennätyksensä, kun hän sai tehot 9+17. HV71 voitti kauden päätteeksi myös Elitserienin mestaruuden.

Remstam pelasi HV71:ssä lopulta yhteensä kahdeksan täyttä kautta. Yhdeksännellä HV71-kaudellaan Remstam jätti joukkueen lokakuussa motivaation puutteen takia. Hän ehti pelata HV71:ssä 377 runkosarjaottelua, joissa teki 69 maalia. Pian tämän jälkeen Remstam siirtyi SM-liigaseura KalPaan hakemaan uralleen uutta alkua. KalPassa hän pelasi vajaat kaksi kuukautta, jonka jälkeen osapuolet purkivat sopimuksen yhteisymmärryksessä. Remstam siirtyi KalPasta Tanskan pääsarjan Nordsjælland Cobrasiin.

Nordsjællandista Remstam palasi takaisin Ruotsiin, kun hän siirtyi kaudeksi 2008–2009 Allsvenskanin Borås HC:hen. Kauden päätteeksi Remstam teki jatkosopimuksen Boråsin kanssa.

## Lähteet
IKL (täsmennyssivu)

**IKL** voi olla

* Isänmaallinen kansanliike, vuosina 1932–1944 Suomessa toiminut puolue
* Isänmaallinen Kansanliike, vuonna 1993 perustettu puolue
* Suomi – Isänmaa -puolue, joka vaihtoi nimensä vuonna 2006
* Imatran keilailuliitto, Imatralla Suomessa toimiva urheiluseura